ОТЧЕТ ЗА 2018

 Дейността на нашето читалище условно може да бъде разделена на два раздела – общо читалищна или културна и библиотечна.

 И през тази година читалището продължи да бъде в центъра на обществения и културен живот на селото. Организира и участва в отбелязването на местните празници, бележити дати, чествания и културни мероприятия.

 Ще изброим в хронологичен ред:

 **МЕСЕЦ ЯНУАРИ:**

 21.01. – Бабин ден – Възстановяване на обичая „Бабинден“

**МЕСЕЦ ФЕВРУАРИ:**

14.02. - „Трифон Зарезан” – Пресъздаване на обичая – „Порязване на лозата”, конкурс за най-добро домашно червено вино, победителят е тържествено коронован за „цар Трифон”.

**МЕСЕЦ МАРТ:**

 01.03.– Изложба на рисунки на жените от Арт ателието към читалището

 03.03. – Поднасяне на венци пред трите паметника в селото. Рецитал на децата от клуб“Да съхраним бълг. традиции” и ЦРДМ с. Миндя

 08.03. – Съвместно с ЦРДМ с. Миндя – програма от децата на тържество в НЧ за Международния ден на жената

 **МЕСЕЦ АПРИЛ:**

 23.04. – Пресъздаване на обичая „Лазаруване” от девойките от клуб“Да съхраним бълг. традиции”

 30.04. – Конкурс за най-красиво нарисувано великденско яйце

 **МЕСЕЦ МАЙ:**

24.05. – Тържество в салона на НЧ по случай празника на Българската писменост и култура

 **МЕСЕЦ ЮНИ:**

 01.06. – Тържество за всички деца съвместно с ЦРДМ с. Миндя за Международния ден на детето

 15.06. – Българо-английска вечер

  **МЕСЕЦ АВГУСТ:**

24.08 – 25.08. – Детска арт работилница – изработване на сувенири, рисуване на тениски с текстилна боя за изложба базар на „Рок Фест Миндя”

 28.07-30.08. – Изложба базар на сувенирите от детската арт работилница

 **МЕСЕЦ ОКТОМВРИ:**

01.10. –Тържеството на Възрастните хора

**МЕСЕЦ НОЕМВРИ:**

 01.11. – Празнична програма в салона на НЧ за Деня на народните будители

 11.11- Изложба в град София – „Миндя- портрет на едно село” – проект на читалищното настоятелство със световно известния фотограф Тим Клинч за набиране на средства за ремонт читалищен покрив

 23.11. – Вечеринка с томбола в салона на НЧ във връзка със събора на селото

**МЕСЕЦ ДЕКЕМВРИ:**

27.12. – Коледно тържество за най-малките жители на селото / 1г-11г./, които получиха различни лакомства от Дядо Коледа и Снежанка

 За наша голяма радост, българските народни обичаи като Бабин ден, Лазаруване. Трифон Зарезан, Гергьовден продължават да живеят в нашето село.

През изтеклата година активно участие в местни празници, като *„бабин ден”„трифон зарезан” трети март; осми март; „гергьовден”; 24 май’ гол. Търновско хоро 22.09* взеха и нашите художествени колективи:

 Школи, клубове и кръжоци действащи през 2018 г. към нашето читалище:

Школи за изучаване на чужди езици Изучаване на български език / за британските ни жители / 8 бр. Учащите напълно заплащат своето обучение на преподавателя от Велико Търново, читалището безплатно им осигурява помещение за уроците – 1 път в седмицата/ събота от 12.00 ч. до 15.00 ч.

Клубове:

 Ръководителите на клубовете и кръжоците работят без заплащане на доброволни начала.

1. *„Да съхраним българските традиции” 10 деца / от 8 г. до 18 г.* Благодарение на децата от този клуб в нашето село продължават да са живи обичаи като : „Сурвакане”, *„Бабин ден”, „Трифон Зарезан”, „Лазаруване”, „Гергьовден”.*
2. Литературен клуб 6 деца и младежи / 12 г. до 20 г. – участие в местни, общински и национални конкурси; „Спортувай за здраве” 12 бр. / от 30 г. до 65 г.

Кръжоци:

*1. По изобразително изкуство 18 деца / 10 г. до 18 г. –* ни радваха с оригинални покани и картички за празници като : „Бабин ден”, Осми март, „Първа пролет”„Деня на възрастните хора”, „Деня на народните будители”, Коледа.

2. По изобразително изкуство възрастни / 30 г. до 70 г. – рисуване картини на платно; изложба- базар на готовите картини на 1.03.